ai4bharat/Pralekha huggingface dataset:
பாதுகாப்பு அமைச்சகம்
பாதுகாப்பு நவீனமயமாக்கல்
2019-20 நிதியாண்டில் ரூ.80,959.08 கோடியாக இருந்த பாதுகாப்பு நவீனமயமாக்கலுக்கான ஒதுக்கீடு 2023-24 நிதியாண்டில் ரூ.1,32,301.27 கோடியாக உயர்ந்துள்ளது. 2023-24 ஆம் ஆண்டில் மூலதன கையகப்படுத்தல்  கீழ் திட்டமிடப்பட்ட மற்றும் ஒதுக்கப்பட்ட நிதிகள் பின்வருமாறு:
மூலதன கையகப்படுத்தல் 
கணிப்பு BE 2023-24-
ரூ. 1,32,841.04 கோடி
ஒதுக்கீடு BE 2023-24
ரூ. 1,32,301.27 கோடி
ஒதுக்கப்பட்ட நிதி செயல்பாட்டு நடவடிக்கைகளுக்கு உகந்த முறையில் பயன்படுத்தப்படுகிறது. தேவைப்பட்டால், பாதுகாப்பு சேவைகளின் செயல்பாட்டு தயார்நிலையில் எந்த சமரசமும் இல்லாமல் அவசர மற்றும் முக்கியமான திறன்களைப் பெறுவதை உறுதி செய்வதற்காக திட்டங்கள் மறுபரிசீலனை செய்யப்படுகின்றன.
2023-24 நிதியாண்டுக்கான நிதி 75:25 என்ற விகிதத்தில் ஒதுக்கப்பட்டுள்ளது, இதில் 75%அதாவது ரூ.99,223.03 கோடி உள்நாட்டு கொள்முதலுக்கும், 25%அதாவது ரூ.33,078.24 கோடி வெளிநாட்டு கொள்முதலுக்கும் ஒதுக்கப்பட்டுள்ளது.
மேலும், கடந்த சில ஆண்டுகளில் அரசு பல்வேறு கொள்கை முன்முயற்சிகளை எடுத்து, உள்நாட்டு வடிவமைப்பு, மேம்பாடு மற்றும் பாதுகாப்பு உபகரணங்களின் உற்பத்தியை ஊக்குவிக்கும் வகையில் சீர்திருத்தங்களைக் கொண்டு வந்துள்ளது, இதன் மூலம் நாட்டில் பாதுகாப்பு உற்பத்தி மற்றும் தொழில்நுட்பத்தில் தன்னிறைவை ஊக்குவிக்கிறது. இந்த முன்முயற்சிகளில், பாதுகாப்பு கையகப்படுத்தல் நடைமுறை  -2020 இன் கீழ் உள்நாட்டு மூலங்களிலிருந்து மூலதன பொருட்களை வாங்குவதற்கு முன்னுரிமை அளிப்பது அடங்கும்.
இத்தகவலை பாதுகாப்புத் துறை அமைச்சர் அஜய் பட் மக்களவையில் டீன் குரியகோஸ் மற்றும் அனுமுலா ரேவந்த் ரெட்டி ஆகியோருக்கு எழுத்துப்பூர்வமாக அளித்த பதிலில் தெரிவித்துள்ளார்.
----
ANU/AP/PKV/KPG
(Visitor Counter : 40
தகவல் மற்றும் ஒலிபரப்பு அமைச்சகம்
பிரசார் பாரதியின் ஒலிபரப்பு சீர்திருத்தங்கள், புதிய தொழில்நுட்பங்கள், புதிய உள்ளடக்க வாய்ப்புகளுக்கு வழிவகுக்கும்
தூர்தர்ஷன் மற்றும் அகில இந்திய வானொலியில் கடந்த இரு வருடங்களாக அறிமுகப்படுத்தப்பட்ட ஒலிபரப்பு சீர்திருத்தங்கள், அனலாக் டெரஸ்ட்ரியல் டிவி டிரான்ஸ்மிட்டர்கள் போன்ற பழைய ஒளிபரப்பு தொழில்நுட்பங்களை, படிப்படியாக மாற்றி வருவதால், வளர்ந்து வரும் புதிய தொழில்நுட்பங்கள் மற்றும் புதிய நிகழ்ச்சிகளின் வாய்ப்புகளுக்கு வழி வகுக்கிறது.
பழமையான ஒளிபரப்பு தொழில்நுட்பங்களை மாற்றும் பிரசார் பாரதியின் ஒலிபரப்பு சீர்திருத்த நடவடிக்கைகள் பற்றி சில ஊடகங்களில் தவறான தகவல்கள் வெளியாயின. சமீபத்தில் டிடி சில்சார், டிடி கலாபுராகி ஆகிய சேனல்கள் பற்றி பொய்யான தவகல்கள் வெளியாயின. இந்த டிடி மையங்கள், அந்தந்த மாநிலங்களில் செயற்கைகோள் ஒளிபரப்புகளுக்கான நிகழ்ச்சிகளை தொடர்ந்து தயாரிக்கும் என பிரசார் பாரதி தெளிவுபடுத்தியுள்ளது. அதோடு, யூட்யூப் போன்ற டிஜிட்டல் ஊடகங்கள் மற்றும் சமூக ஊடகங்களிலும் இதன் செயல்பாடுகள் இருக்கும். டிடி சில்சார் மற்றும் டிடி கலாபுராகி ஆகிய சேனல்கள் தயாரிக்கும் நிகழ்ச்சிகள், டிடி அசாம் மற்றும் டிடி சந்தானா ஆகிய சேனல்களில் ஒளிபரப்பாகும்.
அனலாக் டெரஸ்ட்ரியல் டிவி டிரான்ஸ்மிட்டர்கள், வழக்கொழிந்த தொழில்நுட்பம். மக்கள் நலன் மற்றும் நாட்டு நலன் கருதி இது அகற்றப்படுகிறது. இது வளர்ந்து வரும் 5ஜி தொழில்நுட்பத்துக்கு வழிவகுக்கும். இதன் மூலம் மின்சார செலவும் குறையும். இதுவரை 70 சதவீத அனலாக் டிரான்ஸ்மிட்டர்கள் நீக்கப்பட்டுள்ளன. மீதமுள்ள டிரான்ஸ்மிட்டர்களும் படிப்படியாக 2022 மார்ச் 31ம் தேதிக்குள் அகற்றப்படும்.
அடுத்த தலைமுறை ஒலிபரப்பு தொழில்நுட்பங்களை மேம்படுத்த ஐஐடி கான்பூருடன் பிரசார் பாரதி புரிந்துணர்வு ஒப்பந்தம் செய்துள்ளது. இதன் மூலம் 5ஜி ஒலிபரப்பு, செயற்கை நுண்ணறிவு வழிமுறைகள் மூலம் புதிய உள்ளடக்க வாய்ப்புகளும் உருவாகும்.
டிடி இலவச டிடிஎச் மூலம் தூர்தர்ஷனின் அனைத்து சேனல்கள் மற்றும் பல தனியார் சேனல்களையும் நாடு முழுவதும் மாதக் கட்டணம் இன்றி பிரச்சார் பாரதி ஒலிபரப்புகிறது. இதற்கான செட்டாப் பாக்ஸ்களை வெளிச் சந்தையில், வாங்க வேண்டும். இதன் மூலம் 120க்கும் மேற்பட்ட இலவச சேனல்கள் மற்றும் பல கல்வி சேனல்கள், ஆகாஸ்வானியின் 40 செயற்கைகோள் வானொலி சேனல்கள் ஆகியவற்றைப் பெற முடியும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762343
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 31.50 கோடி தடுப்பூசி டோஸ்கள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 61.19 லட்சம் கொவிட் தடுப்பூசிகள் செலுத்தப்பட்டன.
கடந்த 24 மணி நேரத்தில் 48,698 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 5,95,565 ஆகக் குறைந்துள்ளது; இந்த எண்ணிக்கை 86 நாட்களுக்குப் பிறகு 6 லட்சத்திற்கும் கீழ் சரிந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.97 சதவீதமாகும்.
நம் நாட்டில் இதுவரை 2,91,93,085 பேர் தொற்றிலிருந்து குணமடைந்துள்ளனர். கடந்த 24 மணி நேரத்தில் 64,818 பேர் குணமடைந்து வீடு திரும்பியுள்ளார்கள்.
தொடர்ந்து 44-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 96.72 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.97 சதவீதமாக உள்ளது. தினசரி தொற்று உறுதி வீதம் தொடர்ந்து 19 நாட்களாக 5 சதவீதத்திற்கும் குறைவாக, 2.79 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 40.18 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730435
----
(
ஜல்சக்தி அமைச்சகம்
உலகளாவிய நதி-நகரங்கள் கூட்டணி குறித்த கருத்தரங்குக்கு தூய்மையான கங்கைக்கான தேசிய இயக்கம் ஏற்பாடு
தேசிய நகர்ப்புற விவகார நிறுவனத்துடன் இணைந்து தூய்மையான கங்கைக்கான தேசிய இயக்கம் இன்று புது தில்லியில் நதி-நகரங்கள் கூட்டணி என்ற உலகளாவிய கருத்தரங்குக்கு ஏற்பாடு செய்தது. உறுப்பு நகரங்களின் அதிகாரிகள் மற்றும் சர்வதேச பங்குதாரர்களுக்கு நகர்ப்புற நதிகளை நிர்வகிப்பதற்கான நல்ல நடைமுறைகளைப் பற்றி விவாதிக்கவும் கற்றுக்கொள்ளவும் ஒரு தளத்தை வழங்குவது இந்தக் கருத்தரங்கின் நோக்கமாகும்.
உலக வங்கி, ஆசிய வளர்ச்சி வங்கி உள்ளிட்ட நிதியளிப்பு நிறுவனங்களும் கலந்துரையாடலில் பங்கேற்றன.
கருத்தரங்கில் உரையாற்றிய தூய்மையான கங்கைக்கான தேசிய இயக்கத்தின் தலைமை இயக்குநர் திரு. ஜி. அசோக் குமார், கூட்டணியில் சேரும் நகரங்களின் எண்ணிக்கை அதிகரிப்பது குறித்தும், என்எம்சிஜி இந்த பிரச்சினையில் அபரிமிதமான ஆர்வத்தை உருவாக்கியது குறித்தும் மகிழ்ச்சி தெரிவித்தார்.
கங்கை ஆற்றின் கரையில் உள்ள 30 நகரங்களுடன் இந்தக் கூட்டணி தொடங்கப்பட்டதாகவும், இறுதியில் கங்கைப் படுகையில் மட்டும் இல்லாமல் அனைத்து நகரங்களுக்கும் விரிவுபடுத்த முடிவு செய்யப்பட்டுள்ளதாகவும் அவர் தெரிவித்தார். “நகரமயமாக்கலுடன், கழிவுநீரை அகற்றுவதில் நாம் அக்கறை கொள்ளாவிட்டால் அது பெரும் அச்சுறுத்தலாகும். உள்கட்டமைப்பில் மட்டுமே கவனம் செலுத்தும் நகர்ப்புற திட்டமிடுபவர்கள் ஆறுகள் மற்றும் பிற குடிநீர் ஆதாரங்களை சுத்தமாக வைத்திருக்க இதை கணக்கில் எடுத்துக்கொள்ள வேண்டும்," என்று அவர் கூறினார்.
----
AD/PKV/KPG
(Visitor Counter : 75
உள்துறை அமைச்சகம்
உ.பி.யில் வசிக்கும் வெளிநாட்டினருக்கான சேவைகளை வழங்க, தில்லி பதிவு அலுவலகத்துக்கு அதிகாரம் : மத்திய அரசு முடிவு
உ.பி.யில் வசிக்கும் வெளிநாட்டினர், தில்லியில் உள்ள பதிவு அலுவலகத்தில் தங்களுக்கான சேவைகளை பெறும் விதத்தில், அதிகார வரம்பை மத்திய உள்துறை அமைச்சகம் மாற்றியமைத்துள்ளது.
வெளிநாட்டு பயணிகள் இந்தியாவில் தங்குவதற்கு, பிரதமர் திரு நரேந்திர மோடி தலைமையிலான அரசு பல நடவடிக்கைகளை எடுத்து வருகிறது. இதில் மேலும் ஒரு நடவடிக்கையாக, உத்தரப் பிரதேசத்தின் கவுதம் புத்தா நகர், மற்றும் காசியாபாத் மாவட்டங்களில் வசிக்கும் வெளிநாட்டினர் தில்லியில் உள்ள பதிவு அலுவலகத்தில் தங்களுக்கான சேவைகளை பெறும் விதித்தில் அதிகார வரம்பை மாற்றி மத்திய உள்துறை அமைச்சர் திரு அமித்ஷா உத்தரவிட்டுள்ளார். இது தேசிய தலைநகர் மண்டலத்தில் வசிக்கும் வசிக்கும் வெளிநாட்டினருக்கு பெரும் உதவியாக இருக்கும் என எதிர்பார்க்கப்படுகிறது. இதுவரை இவர்கள் தங்களின் விண்ணப்பங்களை லக்னோவில் உள்ள வெளிநாட்டினர் பதிவு அலுவலகத்தில் அளித்து வந்தனர். இது வெளிநாட்டினருக்கு சிரமமாக இருந்ததால், அவர்கள் தில்லியில் உள்ள பதிவு அலுவலகத்தில் விசா உட்பட இதர சேவைகளை பெறும் விதத்தில் அதிகார வரம்பு மாற்றியமைக்கப்பட்டுள்ளது.
ஹரியானா, ராஜஸ்தானில் உள்ள வெளிநாட்டினர் ஏற்கனவே தில்லி பதிவு அலுவலகத்தில் தங்கள் சேவைகளை பெற்று வருகின்றனர்.
மேலும், கேரளாவில் உள்ள வெளிநாட்டினரின் வசதிக்காக சில மாவட்டங்களுக்கான அதிகார வரம்பை வரையறுக்கவும் முடிவு செய்யப்பட்டுள்ளது. இதன் மூலம் கண்ணூர், காசர்கோடு, கோழிக்கோடு, மலப்புரம் மற்றும் வயநாடு ஆகியவை கோழிக்கோட்டில் உள்ள வெளிநாட்டினர் பதிவு அலுவலக அதிகார வரம்புக்குள் வரும். ஆழம்புழா, எர்ணாகுளம், கோட்டயம், பாலக்காடு, திருச்சூர் லட்சத்தீவு யூனியன் பிரதேசம் ஆகியவை கொச்சியில் உள்ள வெளிநாட்டினர் பதிவு அலுவலக அதிகார வரம்புக்குள் வரும். கொல்லம், பத்தனம் திட்டா, திருவனந்தபுரம் ஆகியவை திருவனந்தபுரத்தில் உள்ள வெளிநாட்டினர் பதிவு அலுவலக அதிகார வரம்புக்குள் வரும். இது கேரளா மற்றும் லட்சத்தீவில் வசிக்கும் வெளிநாட்டினருக்கு உதவியாக இருக்கும்.
மேலும் தகவல்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1672029
-----
(Visitor Counter : 134
சுகாதாரம் மற்றும் குடும்ப நலத்துறை அமைச்சகம்
முதுகலை, பல்நோக்கு மருத்துவம்: "நீட்" தேர்வில் கட் ஆஃப் மதிப்பெண் குறைப்பு; 18 ஆயிரம் மாணவர்களுக்கப் பயன்
மருத்துவப் படிப்பில் முதுநிலை மற்றும் பல்நோக்கு சிறப்பு மருத்துவப் படிப்பில் சேர்வதற்கான தேசிய நுர்வுத் தகுதித் தேர்வின்  கட் ஆஃப் மதிப்பெண்ணை மத்திய சுகாதாரம் மற்றும் குடும்பநல அமைச்சகம் குறைத்துள்ளது. இதனால், நாடு முழுவதும் 18 ஆயிரம் மாணவர்கள் மருத்துவப் படிப்பின் முதுநிலை மற்றும் பல்நோக்கு சிறப்பு மருத்துவப் படிப்புகளில் சேருவதற்கான வாய்ப்பு அதிகரிக்கும்.
இத்தகவலைத் தெரிவித்த மத்திய சுகாதாரம் மற்றும் குடும்ப நலத் துறை அமைச்சர் திரு. ஜே.பி. நட்டா, "இந்த முடிவின் மூலம் முதுநிலை மருத்துவப் படிப்புகளில் மாணவர்களின் இடங்கள் முழுமையாக நிரப்பப்படும். இது மருத்துவத் துறையை வலுப்படுத்துவதற்கான நடவடிக்கையில் குறிப்பிடத்தக்க நிலையாகும். அதைப் போல் சுகாதாரத் துறைக்கு அரசு கொடுத்துவரும் முக்கியத்துவத்தையும் இது காட்டுகிறது. தரமான சுகாதாரச் சேவைகளை அளிப்பதற்குப் போதுமான மனித ஆற்றல் இருப்பதையும் இது உறுதி செய்கிறது" என்றார்.
ஆயுஷ்
உத்தராகண்டில் 200 ஆயுஷ் சுகாதாரம் மற்றும் நல்வாழ்வு மையங்கள் அமைக்க ஒப்புதல்
தேசிய ஆயுஷ் இயக்கத்தின் கீழ் உத்தராகண்டில் 200 ஆயுஷ் சுகாதாரம் மற்றும் நல்வாழ்வு மையங்களை துவக்குவதற்கு ஆயுஷ் அமைச்சகம் ஒப்புதல் அளித்துள்ளது. உத்தரகண்ட் மாநிலத்தின் அல்மோரா மாவட்டத்தில் அமைக்கப்படவுள்ள இந்த மையங்களுக்கு மாநிலத்தின் ஆயுஷ் துறையுடன் புதுதில்லியைச் சேர்ந்த அரவிந்த் லால் வந்தனா லால் அறக்கட்டளையும் ஆதரவளிக்கும்.
இதுகுறித்த முத்தரப்பு புரிந்துணர்வு ஒப்பந்தம் கடந்த 10-ஆம் தேதி கையெழுத்தானது. இந்த நிகழ்ச்சியில் ஆயுஷ் அமைச்சகத்தின் செயலாளர், இணைச்செயலாளர் உள்ளிட்டோர் காணொலி வாயிலாகக் கலந்து கொண்டனர். நாடு முழுவதும் இதே போல் 12,500 ஆயுஷ் சுகாதாரம் மற்றும் நல்வாழ்வு மையங்களை வரும் 2023-24 ஆம் ஆண்டுக்குள் நிறுவ மத்திய அரசு முடிவு செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680776
(Visitor Counter : 69
ஊரக வளர்ச்சி அமைச்சகம்
கரீப் கல்யாண் வேலைவாய்ப்புத் திட்டம் கிராமப்புற மக்களுக்கு வாழ்வாதார வாய்ப்புகளை அளித்து அதிகாரமளிக்கிறது
கரீப் கல்யாண் வேலைவாய்ப்புத் திட்டமானது ஊரகப் பகுதிகளில் தமது சொந்த கிராமங்களுக்குத் திரும்பி வரும் புலம் பெயர்ந்த தொழிலாளர்களுக்கும், பாதிக்கப்பட்ட மக்களுக்கும் வேலைவாய்ப்பினையும், வாழ்வாதார வாய்ப்புகளையும், கொவிட்-19 பெருந்தொற்று காலத்தில், அளிப்பதற்காக துவக்கப்பட்டது. பிகார், ஜார்க்கண்ட், மத்தியப்பிரதேசம், ஒடிசா, ராஜஸ்தான் மற்றும் உத்தரப்பிரதேசம் ஆகிய 6 மாநிலங்களில் புலம்பெயர்ந்த தொழிலாளர்களுக்கு வேலைவாய்ப்புகளை அளிப்பதற்காக இந்தத் திட்டத்தின் கீழ் பல்வேறு நடவடிக்கைகள் மேற்கொள்ளப்பட்டுள்ளன. இந்த மாநிலங்களில் உள்ள 116 மாவட்டங்களில் வசிக்கும் கிராமப்புற மக்களுக்கு வாழ்வாதார வாய்ப்புகளை ஏற்படுத்தி இத்திட்டம் அதிகாரமளித்து வருகிறது.
விரிவான தகவல்களுக்கு - https://pib.gov.in/PressReleasePage.aspx?PRID=1650340
(--------
பிரதமர் அலுவலகம்
உலகின் தென்பகுதி தலைவர்களின் குரல் உச்சி மாநாட்டின் தொடக்க அமர்வில் பிரதமரின் நிறைவுரை
மேன்மை தங்கிய தலைவர்களே!
உங்களது எண்ணங்களுக்கு நான் நன்றி தெரிவித்துக் கொள்கிறேன். உங்களது கருத்துக்கள், முதலாவது உலகத்தின் தென்பகுதி உச்சி மாநாட்டின் அடுத்த 8 அமர்வுக்களுக்கு வழிகாட்டும். உங்களது எண்ணங்களிலிருந்து வளரும் நாடுகளுக்கு மனித அடிப்படையிலான வளர்ச்சி மிக முக்கியமான முன்னுரிமை என்பது தெளிவாக விளங்குகிறது. நமது அனைவரது உள்ளங்களிலும் ஓங்கி இருக்கும் பொதுவான சவால்களுக்கு தீர்வுகளை இன்றைய விவாதங்கள் கொண்டுவரும். நமது மேம்பாட்டுத் தேவைகளுக்கு ஆதாரங்கள் குறைவாக இருப்பதும், இயற்கையான பருவநிலைக்கும், புவி அறிவியல் பருவநிலைக்கும் இடையில் நிலவும் நிலையற்ற தன்மை அதிகரிப்பதும், முக்கிய கவலை அளிக்கும் விஷயங்களாகும். இருப்பினும் வளரும் நாடுகளாகிய நாம் முழுமையான நேர்மறை ஆற்றலுடனும், முழுமையான நம்பிக்கையுடனும் இருக்கிறோம் என்பது தெளிவாகிறது.
20-ம் நூற்றாண்டில் வளர்ந்த நாடுகள் உலகப் பொருளாதாரத்தில் முன்னணியில் இருந்தன. இன்று இந்த வளர்ந்த நாடுகளின் பொருளாதாரங்களில் பல தேக்க நிலையைச் சந்தித்துள்ளன. 21-ம் நூற்றாண்டில், உலகின் தென்பகுதி நாடுகளில் இருந்தே உலக வளர்ச்சி இருக்கும் என்பது தெளிவாக தெரிகிறது. நாம் ஒன்றாகச் சேர்ந்து பணியாற்றினால் உலகுக்கு நமது செயல்திட்டத்தை நிர்ணயிக்கலாம். இன்றும், நாளையும் நடைபெறவுள்ள அமர்வுகளில் நமது விவாதங்களில் இருந்து உருவாகும் மதிப்புமிக்க கருத்துக்களை மேம்படுத்தி நாம் வடிவமைக்கலாம். நாம் ஒன்றாகச் சேர்ந்து என்ன செய்ய முடியுமோ, உலக செயல் திட்டத்துக்காக நாம் எதைக் கோர முடியுமோ அவற்றை உலகின் தென்பகுதிக்கான செயல் திட்டங்களாக உருவாக்குவதே நமது முயற்சியாகும். தென்பகுதியின் குரல் தனது சொந்த தொனியில் இருக்க வேண்டும். நம்மால் உருவாக்கப்படாத நடைமுறைகளை சார்ந்திருக்கும் சுழற்சி மற்றும் சூழல்களில் இருந்து நாம் ஒன்று சேர்ந்து விடுபடுவது அவசியமாகும்.
உங்களது நேரத்தை ஒதுக்கி கலந்து கொண்டதுடன், மதிப்புமிக்க கருத்துக்களைத் தெரிவித்ததற்கு நான் மீண்டும் ஒருமுறை நன்றி தெரிவித்துக் கொள்கிறேன்.
நன்றி
குடியரசுத் துணைத் தலைவர் செயலகம்
குடியரசுத் துணைத் தலைவர் 6 நாள் பயணமாக குவாதிமாலா, பனாமா மற்றும் பெரு நாடுகளுக்குப் புறப்பட்டுச் சென்றார்
”இந்த லத்தீன் அமெரிக்க நாடுகளுடன் நட்புறவுக்கான கணிசமான முக்கியத்துவத்தை இந்தியா கொண்டிருக்கிறது” : திரு. எம். வெங்கையா நாயுடு
குடியரசுத் துணைத் தலைவர் திரு. எம். வெங்கையா நாயுடு இன்று  6 நாள் பயணமாக குவாதிமாலா, பனாமா மற்றும் பெரு நாடுகளுக்குப் புறப்பட்டுச் சென்றார். இது, திரு. எம். வெங்கையா நாயுடு கடந்த ஆண்டு ஆகஸ்டு மாதம் துணைக் குடியரசுத் தலைவராகப் பதவியேற்றுக்கொண்ட பின்னர் மேற்கொள்ளும் அலுவல் சார்ந்த முதல் வெளிநாட்டுப் பயணம் ஆகும்.
தமது பயணம் இந்த லத்தீன் அமெரிக்க நாடுகளுகளுடனான உறவைப் பலப்படுத்தும் என்று குடியரசுத் துணைத் தலைவர் கூறினார்.
”இந்தப் பிராந்தியத்தில் உள்ள நாடுகளுடன் நட்புறவுக்கான கணிசமான முக்கியத்துவத்தை இந்தியா கொண்டிருக்கிறது” என்றார் திரு. எம். வெங்கையா நாயுடு.
“ இந்த மூன்று நாடுகளிலும் நான் உயர்நிலைச் சந்திப்புகளை நிகழ்த்துவேன் . மேலும், நாடாளுமன்றவாதிகள், பல்கலைக்கழக மாணவர்களுடன் கலந்துரையாடவுள்ளேன். இந்த நாடுகளில் வசிக்கும் இந்திய வம்சாவளியினரைச் சந்திப்பேன். அரசியல் கலந்துரையாடல்கள், பலதரப்பு விஷயங்கள், வர்த்தகம், முதலீடுகள், தகவல் தொழில்நுட்பம், பாரம்பரிய மருத்துவம், விண்வெளி, பாதுகாப்பு, கலாச்சாரம் ஆகிய துறைகளைப் பலப்படுத்துவதற்கான நிறுவன அமைப்புமுறை போன்ற சில முக்கியப் பிரச்சினைகள் விவாதங்களில் இடம்பெறும். எனது பயணம் பயன் நிறைந்ததாக அமையும் என எதிர்நோக்குகிறேன் “ என்று அவர் மேலும் கூறினார்.
குடியரசுத் துணைக் தலைவரின் முதல் வெளிநாட்டுப் பயணத்தின்போது, குவாதிமாலா, பனாமா, பெரு நாடுகளின் தூதர்களான திரு. ஜியோவானி காஸ்டில்லோ, டாக்டர் கில்பெர்ட்டோ லெரினா கார்சியா, திரு. ஜொர்கே கஸ்டானெடா முதலியோர் விமானனநிலையத்திற்கு வந்திருந்து அவரைக் கண்டனர்.
(Visitor Counter : 65
தகவல் மற்றும் ஒலிபரப்பு அமைச்சகம்
பிரசார் பாரதி தலைமைச் செயல் அதிகாரியாக திரு கவ்ரவ் திவேதி நியமிக்கப்பட்டார்
பிரசார் பாரதி தலைமைச் செயல் அதிகாரியாக தேர்வுக் குழு பரிந்துரையின் படி, திரு கவ்ரவ் திவேதியை குடியரசுத் தலைவர் இன்று நியமித்தார். அவர் ஐந்து ஆண்டுகளுக்கு இப்பொறுப்பில் நீடிப்பார்.
சத்தீஸ்கரை சேர்ந்த இவர், 1995 ஆம் ஆண்டு இந்திய ஆட்சிப் பணி பிரிவை சேர்ந்தவர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.33 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.33 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.60 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855899
நிதி அமைச்சகம்
அமிர்தசரஸின் அட்டாரி பகுதியிலுள்ள ஒருங்கிணைந்த சோதனைச் சாவடியில் சர்வதேச சந்தையில் ரூ.38.36 கோடி மதிப்புள்ள 5.480 கிலோ ஹெராயினை வருவாய் புலனாய்வு இயக்குநரகம் பறிமுதல் செய்தது
இந்தியா-பாகிஸ்தான் எல்லையில் உள்ள பாதை வழியாக இந்தியாவுக்குள் ஹெராயின் கடத்தப்படுவதை வருவாய் புலனாய்வு இயக்குநரகம்  கண்டுபிடித்தது. அமிர்தசரஸின் அட்டாரி பகுதியில் உள்ள ஒருங்கிணைந்த சோதனைச்சாவடியில் துடைப்பங்கள் கொண்டு வந்த வண்டியை நிறுத்தி, டிஆர்ஐ அதிகாரிகள் சோதனையிட்டனர். அப்போது, துடைப்பத்திற்குள் மறைத்து வைக்கப்பட்டிருந்த சர்வதேச சந்தையில் ரூ.38.36 கோடி மதிப்புள்ள 5.480 கிலோ ஹெரோயின் நேற்று பறிமுதல் செய்யப்பட்டது.
40 பைகளில் 4,000 துடைப்பங்கள் இருந்த அந்த வண்டியில், 442 சிறிய மூங்கில் துண்டுகளுக்குள் ஹெராயின் வைக்கப்பட்டு அவை துடைப்பங்களுக்குள் மறைத்து வைக்கப்பட்டிருந்தன.
ஆப்கானிஸ்தானில் இருந்து "ஆப்கன் துடைப்பங்கள்" எனப் பெயரிடப்பட அந்த சரக்கு வண்டி, ஆப்கானிஸ்தானைச் சேரந்த ஒருவரால், போலி இந்திய ஆவணங்களைக் கொண்டு இறக்குமதி செய்யப்பட்டது. அவரது மனைவி இந்தியாவைச் சேர்ந்தவர் ஆவார். அவர் ஏற்கனவே, 2018-ம் ஆண்டு டெல்லி காவல்துறையால் போதை மருந்துகள் மற்றும் மனநோய் சார்ந்தப் பொருள்கள் சட்டம் 1985-ன் கீழ் கைது செய்யப்பட்டார். ஆப்கானிஸ்தான் நாட்டைச் சேர்ந்தவர் மற்றும் அவரது மனைவி இருவரும் என்டிபிஎஸ் சட்டம், 1985-ன் கீழ் கைது செய்யப்பட்டனர். மேலும், இதுகுறித்த முழு தகவல்களைப் பெறவும், ஆதாரங்களை சேகரிக்கவும் தொடர் நடவடிக்கை மற்றும் விசாரணை நடத்தப்பட்டு வருகிறது.
----
AD/CR/KPG
(Visitor Counter : 94
திறன் மேம்பாடு மற்றும் தொழில் முனைவோர் அமைச்சகம்
வாரணாசியில் உள்ள பிரதம மந்திரி கௌஷல் கேந்திரா மையங்களை நேரில் பார்வையிட்டார் மத்திய அமைச்சர் டாக்டர் மகேந்திரநாத் பாண்டே
கொவிட்-19 பெருந்தொற்றால் ஏற்பட்டுள்ள சவால்களை எதிர்கொள்வதற்காக ஒரு லட்சம் கொவிட்-19 முன்களப் பணியாளர்களுக்கான சிறப்புப் பயிற்சித் திட்டத்தை பிரதமர் திரு நரேந்திர மோடி கடந்த ஜூன் 18-ஆம் தேதி நாடு முழுவதும் தொடங்கி வைத்தார். இதைத்தொடர்ந்து மத்திய திறன் மேம்பாடு மற்றும் தொழில்முனைவு அமைச்சர் டாக்டர் மகேந்திரநாத் பாண்டே, வாரணாசியில் உள்ள பிரதம மந்திரி கௌஷல் மையத்தை அண்மையில் நேரில் சென்று பார்வையிட்டார்.
அப்போது அந்த மையங்களில் பயிற்சி பெறும் மாணவர்களுடன் கலந்துரையாடி அவர்களது வளமான எதிர்காலத்திற்கு அவர் வாழ்த்துத் தெரிவித்தார்.
இந்தப் பயிற்சித் திட்டம் 26 மாநிலங்களில் உள்ள 111 பயிற்சி மையங்களில் தொடங்கப்பட்டுள்ளது. விரைவில் சுமார் ஒரு லட்சம் தொழில் வல்லுநர்கள் நாடு முழுவதும் உள்ள மருத்துவ மையங்களில் உதவி அளிப்பதற்குத் தயார் நிலையில் இருப்பார்கள். மாநிலங்களிலிருந்து பெறப்படும் கோரிக்கைகளின் அடிப்படையில் கொவிட்-19 வழி முறைகளுக்கு உட்பட்டு பயிற்சிகள் அளிக்கப்படும்.
தொழிற்கல்வி மற்றும் பயிற்சிக்கான தேசிய கவுன்சிலின் அனுமதியுடன் மருத்துவத் துறையைச் சேர்ந்த தொழில் வல்லுநர்களை உள்ளடக்கிய மருத்துவத்துறை கவுன்சிலால் குறுகிய காலத்தில் இந்த ஆறு சிறப்புப் பயிற்சித் திட்டங்கள் வடிவமைக்கப்பட்டுள்ளன.
பிரதம மந்திரி கௌஷல் கேந்திராவிற்கான பயணத்தின் போது பேசிய அமைச்சர் டாக்டர் மகேந்திரநாத் பாண்டே, “கொவிட்-19 தொற்றின் தற்கால மற்றும் எதிர்கால சவால்களை எதிர்கொள்ளும் வகையிலான ஆற்றலையும் திறன் கட்டமைப்பையும் மேம்படுத்தும் முக்கிய நடவடிக்கையாக சிறப்புப் பயிற்சித் திட்டம் அறிமுகப்படுத்தப்பட்டுள்ளது. இந்த முன்முயற்சியின் வாயிலாக பெருந்தொற்றின் போது சக குடிமக்களுக்கு ஆதரவளித்து சேவையாற்றுவதற்காக மருத்துவத் துறை சார்ந்த பணிகளில் இளைஞர்களுக்கு பயிற்சி அளிக்கப்படும்”, என்று கூறினார்.
அடிப்படை மருத்துவ ஆதரவு, அவசரகால உதவி, மேம்பட்ட மருத்துவ ஆதரவு, மாதிரிகள் சேகரிப்பில் உதவி, வீடுகளில் மருத்துவ சேவைகளை அளிப்பதில் உதவி,மருத்துவ உபகரண ஆதரவு உள்ளிட்ட புதிய பணிகள் கண்டறியப்பட்டுள்ளன.
இந்தத் திட்டத்தின்படி குறுகிய கால பயிற்சியைத் தொடர்ந்து ஆரம்ப சுகாதார மையங்கள், மருத்துவமனைகள், பரிசோதனை மையங்கள், மாதிரி சேகரிப்பு மையங்கள் உள்ளிட்ட சுகாதார மையங்களில் 3 மாதகால பயிற்சி அளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729945
----
(Visitor Counter : 121
உள்நாட்டு விமானப் போக்குவரத்து அமைச்சகம்
சரக்குப் போக்குவரத்து மையமாக கோவா மேம்படுத்தப்படும்- சுரேஷ் பிரபு
மாநில அரசு மற்றும் தனியார் துறையினரின் ஒத்துழைப்புடன் கோவாவை சுற்றுலாவுக்கு முக்கிய இடமாகவும், போக்குவரத்து மையமாகவும் மேம்படுத்த மத்திய அரசு செயலாற்றி வருகிறது என்று சிவில் விமானப் போக்குவரத்துத் துறை அமைச்சர் திரு. சுரேஷ் பிரபு தெரிவித்துள்ளார். தாபோலிம் விமானநிலையத்தில் தற்போது நடைபெற்று வரும் புதுப்பிப்பு பணிகளை ஆய்வு செய்தபின் செய்தியாளர்களிடம் பேசியபோது இதைத் தெரிவித்தார்.
மோப்பா விமானநிலையம் 2020 செப்டம்பர் வாக்கில், செயல்பாட்டுக்கு வரும். மோப்பாவுடன் சேர்ந்து தாபோலிம் விமானநிலையமும் தொடர்ந்து செயல்பாட்டில் இருக்கும் என்றும் திரு. பிரபு கூறினார்.
ரூ.300 கோடி மதிப்பில் நடைபெற்று வரும் தாபோலிம் விமானநிலைய புதுப்பிப்பு பணி நிறைவடைந்து, ஜூலை மாதத்தில் புதிய பல அடுக்கு வாகன நிறுத்த வளாகத்துடன் செயல்பாட்டு வரும். தாபோலிம் விமான நிலையத்தில் ஒரு பகுதி டாக்சி சேவைகளை செயல்படுத்துவதற்காக கோவா சுற்றுலாத் துறைக்கு ஒதுக்கப்படும். ஒரு பிரிவு உள்ளூரில் உற்பத்தியாகும் பொருட்கள், புத்தகங்கள் மற்றும் காய்கறிகள் விற்பனைக்காக மாநில அரசுக்கு ஒதுக்கப்படும். சர்வதேச சந்தைக்கு எளிதாக சென்றடைய சரக்குப் போக்குவரத்து விவசாயிகளுக்கு உதவியாக இருக்கும் என்று திரு. சுரேஷ் பிரபு கூறினார். இரண்டு விமானநிலையங்களை கோவா பெறும்போது, பயணிகளைக் கையாளும் திறன் மூன்று கோடியாக அதிகரிக்கும் என்று அவர் மேலும் கூறினார்.
==========
(Visitor Counter : 99
பிரதமர் அலுவலகம்
ஹிமாச்சலப் பிரதேசத்தில் உள்ள சுகாதாரப் பணியாளர்கள் மற்றும் கொவிட் தடுப்பூசி வழங்கல் திட்ட பயனாளிகளுடன் செப்டம்பர் 6 அன்று பிரதமர் உரையாடவுள்ளார்
ஹிமாச்சலப் பிரதேசத்தில் உள்ள சுகாதாரப் பணியாளர்கள் மற்றும் கொவிட் தடுப்பூசி வழங்கல் திட்ட பயனாளிகளுடன் 2021 செப்டம்பர் 6 அன்று பிரதமர் திரு நரேந்திர மோடி உரையாடவுள்ளார்.
தகுதியுடைய தனது அனைத்து மக்களுக்கும் தடுப்பு மருந்துகளை ஹிமாச்சலப் பிரதேசம் வழங்கியுள்ளது. கடினமான பகுதிகள் மீது கவனம் செலுத்துவதற்கான புவிசார் முன்னுரிமை, மக்களிடையே விழிப்புணர்வை ஏற்படுத்துவதற்கான நடவடிக்கைகள் மற்றும் ஆஷா பணியாளர்கள் மக்களின் வீடுகளுக்கே சென்றது உள்ளிட்ட முயற்சிகளை அம்மாநிலம் எடுத்தது.
பெண்கள், மூத்த குடிமக்கள், மாற்றுத்திறனாளிகள், தொழிற்சாலை பணியாளர்கள், தினக்கூலிகள் மீது சிறப்பு கவனம் செலுத்திய மாநில அரசு, ‘சுரக்ஷா கி யுக்தி - கொரோனோவில் சே முக்தி’ உள்ளிட்ட சிறப்பு பிரச்சாரங்களை இந்த மைல்கல்லை எட்டுவதற்காக முன்னெடுத்தது.
மனித வள மேம்பாட்டு அமைச்சகம்
பருவநிலை மாற்றம் மற்றும் ஏழ்மை போன்ற உலகளாவிய சவால்களுக்கு தீர்வு காண்பதில் பல்கலைக்கழகங்கள் சிந்தனை தலைவர்களாக மாற வேண்டும் - குடியரசு துணைத் தலைவர்
பருவநிலை மாற்றம் மற்றும் ஏழ்மை போன்ற உலகளாவிய சவால்களுக்கு தீர்வு காண்பதில் பல்கலைக்கழகங்கள் சிந்தனை தலைவர்களாக மாற வேண்டும் என குடியரசு துணைத் தலைவர் திரு எம்.வெங்கையா நாயுடு கூறியுள்ளார்.
உலக பல்கலைக்கழகங்களின் உச்சி மாநாட்டை ஓ.பி.ஜிந்தால் குளோபல் பல்கலைக்கழகம் நடத்தியது. இதில் குடியரசு துணைத் தலைவர் திரு எம். வெங்கையா நாயுடு சிறப்பு விருந்தினராக கலந்துக் கொண்டு உரையாற்றினார். மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதானும் இந்த உச்சிமாநாட்டில் உரையாற்றினார். இந்த உச்சி மாநாட்டின் கருப்பொருள், ‘‘எதிர்கால பல்கலைக்கழகங்கள்: நிறுவன எழுச்சி, சமூக பொறுப்பு மற்றும் சமுதாய தாக்கத்தை உருவாக்குவது’’.
இந்த உச்சி மாநாட்டில் குடியரசு துணைத் தலைவர் பேசுகையில்,
‘‘பருவநிலை மாற்றம் மற்றும் ஏழ்மை போன்ற உலகளாவிய சவால்களுக்கு தீர்வு காண்பதில் பல்கலைக்கழகங்கள் சிந்தனை தலைவர்களாக மாற வேண்டும். உலகம் சந்திக்கும் சமூக பொருளாதார மற்றும் அரசியல் விஷயங்கள் குறித்து பல்கலைக்கழகங்கள் விவாதிக்க வேண்டும். தேவைக்கு தகுந்தபடி அரசால் அமல்படுத்தக்கூடிய கருத்துக்களை பல்கலைக்கழகங்கள் தெரிவிக்க வேண்டும்’’ என்றார்.
மத்திய கல்வி மற்றும் திறன் மேம்பாட்டு அமைச்சர் திரு தர்மேந்திர பிரதான் பேசுகையில் கூறியதாவது:
இந்திய உயர்கல்வி முறைக்கு, ஒரு புதிய கற்பனையை புதிய தேசிய கல்வி கொள்கை-2020 அறிவித்துள்ளது. இது தற்சார்பு இந்தியாவை உருவாக்கும் பிரதமர் திரு நரேந்திர மோடியின் தொலைநோக்கை தெரிவிக்கிறது. தரம், சமத்துவம், அணுகல் மற்றும் மலிவு ஆகிய நான்கும் புதிய கல்வி கொள்கையின் 4 தூண்கள். இதன் மூலம் புதிய இந்தியா உருவாகும்.
‘இந்தியாவில் படிக்கவும் - இந்தியாவில் இருக்கவும்’ என்ற தொலைநோக்குடன், உலகளாவிய கல்வி மையமாக மாறுவதை நோக்கி இந்தியா செல்லும். கல்வியை முழுமையான, புதுமையான, மொழியியல் ரீதியாக மாறுபட்ட, மற்றும் பல ஒழுங்குடன் கூடிய முறையாக மாற்ற அரசு முயற்சிகள் எடுத்து வருகிறது. மொழி வரம்புகள் அல்லது பிராந்திய மொழியியல் கட்டுப்பாடுகளால் எந்த மாணவரும் கஷ்டப்படக் கூடாது.
இவ்வாறு மத்திய அமைச்சர் திரு தர்மேந்திர பிரதான் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737492
----
(Visitor Counter : 167